Diari Oficial de la Generalitat Valenciana


Sumari del DOGV 6253, del 26-04-2010 (2010/4543)

DECRET 66/2010, de 23 d'abril, del Consell, pel qual s'aprova l'oferta d'ocupació pública de personal docent no universitari dependent de la Conselleria d'Educació, de la Generalitat, per a l'any 2010.
---------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6253

Data del DOGV
:   26-04-2010

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2010/4543


Data del document
:   23-04-2010

Organisme emissor
:   Conselleria d'Educació

Tipus de document
:   Decret

Descriptors 

:   * concurs administratiu

DECRET 66/2010, de 23 d'abril, del Consell, pel qual s'aprova l'oferta d'ocupació pública de personal docent no universitari dependent de la Conselleria d'Educació, de la Generalitat, per a l'any 2010. [2010/4543]  
L'article 32.1 de la Llei 13/2009, de 29 de desembre, de la Generalitat, de Pressupostos de la Generalitat per a l'exercici 2010, establix que «Durant l'any 2010, les convocatòries per a ingrés de nou personal es concentraran en els sectors, funcions i grups que es consideren prioritaris o que afecten el funcionament dels servicis públics essencials. En tot cas, el nombre total de places de nou ingrés serà com a màxim igual al 15 per 100 de la taxa de reposició d'efectius. Dins d'este límit, l'oferta d'ocupació pública inclourà tots els llocs i places exercits per personal interí, nomenat o contractat en l'exercici anterior, a què es referix la lletra a) de l'apartat 1 de l'article 10 de la Llei 7/2007, de 12 d'abril, de l'Estatut Bàsic de l'Empleat Públic, excepte aquells sobre els quals hi ha una reserva de lloc o estiguen incursos en processos de provisió.   
Respectant, en tot cas, les disponibilitats pressupostàries del capítol I dels corresponents pressupostos de gastos, la limitació que conté el paràgraf anterior no serà aplicable als sectors o les àrees d'actuació administrativa competència de la Generalitat que siguen excloses per l'administració de l'Estat, amb el caràcter de bàsics, en la Llei de Pressupostos Generals de l'Estat per a l'any 2010».   
En relació amb això, l'article 23 de la Llei 26/2009, de 23 de desembre, de Pressupostos Generals de l'Estat per a l'any 2010, establix que «... la limitació... no serà aplicable- a les administracions públiques amb competències educatives per al desplegament de la Llei Orgànica 2/2006, de 3 de maig, d'Educació, en relació amb la determinació del nombre de places per a l'accés als cossos de funcionaris docents».  
El Reial Decret 276/2007, de 23 de febrer, pel qual s'aprova el Reglament d'Ingrés, Accessos i Adquisició de Noves Especialitats en els Cossos Docents a què es referix la Llei Orgànica 2/2006, de 3 de maig, de Educació, i es regula el règim transitori d'ingrés a què es referix la disposició transitòria dèsset de l'esmentada llei, disposa, com a requisit previ a les convocatòries per a la provisió de places, la publicació per les administracions educatives de les respectives ofertes d'ocupació.  
En compliment de l'article 32 de la Llei 13/2009, de 29 de desembre, de la Generalitat, de Pressupostos de la Generalitat per a l'exercici 2010, en relació amb l'article 22 del Text Refós de la Llei de la Funció Pública Valenciana; l'article 2 del Decret 33/1999, de 9 de març, del Consell, i del que preveu la Llei Orgànica 2/2006, de 3 de maig, d'Educació, amb la negociació prèvia dels sindicats de l'ensenyança representats en la Mesa Sectorial, una vegada informat favorablement per la Conselleria d'Economia, Hisenda i Ocupació, a proposta del conseller d'Educació, i amb la deliberació prèvia del Consell, en la reunió del dia 23 d'abril de 2010,  
DECRETE  
Article 1. Aprovació de l'oferta d'ocupació pública corresponent als cossos docents  
S'aprova l'oferta d'ocupació pública de personal docent no universitari dependent de la Conselleria d'Educació per a l'any 2010, en els termes que s'establixen en el present decret.  
Article 2. Promoció interna  
En les convocatòries de proves selectives d'ingrés que s'aproven en execució d'este decret, es reservarà un percentatge de les places que es convoquen per a l'accés de funcionaris docents classificats en el grup A2, d'acord amb el que preveu l'article 34 del Reglament d'Ingrés, Accessos i Adquisició de Noves Especialitats en els Cossos Docents a què es referix la Llei Orgànica 2/2006, de 3 de maig, d'Educació, i es regula el règim transitori d'ingrés a què es referix la disposició transitòria dèsset de l'esmentada llei, aprovat pel Reial Decret 276/2007, de 23 de febrer.  
Article 3. Persones amb discapacitat  
1. D'acord amb el que establix l'article 59 de la Llei 7/2007, de 12 d'abril, de l'Estatut Bàsic de l'Empleat Públic, en les proves selectives, incloses les corresponents a la promoció interna, seran admeses les persones amb discapacitats en igualtat de condicions que els altres aspirants.  
Les convocatòries per a la provisió de llocs de la present oferta no establiran exclusions per discapacitats, excepte en els casos en què siguen incompatibles amb l'exercici de les tasques o funcions corresponents.  
2. S'establirà una quota del 7% de les vacants per a ser cobertes per personal amb discapacitat de grau igual o superior al 33%, de manera que, progressivament, s'aconseguisca el 2% dels efectius totals del personal docent de la Generalitat, sempre que superen les proves selectives. L'opció de llocs reservats s'haurà de formular en la sol·licitud de participació en les convocatòries, la qual cosa hi haurà de ser indicada expressament.  
Article 4. Quantificació de l'oferta d'ocupació pública corresponent a cossos docents  
L'oferta d'ocupació pública de 2010 corresponent a cossos docents comprén un total de 1.250 places, que es repartixen d'acord amb el detall següent:   
1. Grup A1  
a) Cos d'inspectors d'Educació: 20  
b) Cos de professors d'Ensenyança Secundària: 475 places  
Especialitat Nombre de places  
Llengua Castellana i Literatura 60  
Geografia i Història 40  
Matemàtiques 50  
Biologia i Geologia 40  
Dibuix 20  
Anglés 60  
Educació Física 40  
Orientació Educativa 30  
Tecnologia 30  
Formació i Orientació Laboral 25  
Informàtica 30  
Llengua i Literatura Valenciana 50  
c) Cos de professors d'escoles oficials d'idiomes: 10 places  
Especialitat Nombre de places  
Anglés 10  
2. Grup A2  
a) Cos de mestres: 675 places  
Especialitat Nombre de places  
Educació Infantil 250  
Anglés 150  
Audició i Llenguatge 50  
Pedagogia Terapèutica 75  
Educació Primària 150  
b) Cos de professors tècnics de Formació Professional: 70 places  
Especialitat Nombre de places  
Instal·lació Electrotècniques 10  
Manteniment de Vehicles 10  
Operacions de Producció Agrària 10  
Procediments Sanitaris i Assistencials 10  
Processos de Gestió Administrativa 20  
Sistemes i Aplicacions Informàtiques 10  
DISPOSICIONS ADDICIONALS  
Primera. Convocatòries i òrgan competent  
Les convocatòries dels processos de concurs-oposició per a l'ingrés en els cossos corresponents a les places incloses en l'oferta d'ocupació pública per a l'any 2010 i la convocatòria pública per a l'adquisició de noves especialitats seran dutes a terme per la Conselleria d'Educació, de conformitat amb el que establix el Reial Decret 276/2007, de 23 de febrer, pel qual s'aprova el Reglament d'Ingrés, Accessos i Adquisició de Noves Especialitats en els Cossos Docents a què es referix la Llei Orgànica 2/2006, de 3 de maig, d'Educació, i es regula el règim transitori d'ingrés a què es referix la disposició transitòria dèsset de l'esmentada llei.  
Segona. Informació dels processos selectius  
La informació relativa a les convocatòries de les proves i al desenrotllament dels processos selectius derivats de la present oferta d'ocupació pública s'inclouran en la pàgina web de la Conselleria d'Educació ().  
DISPOSICIONS FINALS  
Primera. Inalterabilitat dels llocs afectats per l'oferta  
Els llocs de treball inclosos en la present oferta d'ocupació pública no podran patir cap modificació en la seua classificació fins després d'haver-se realitzat les corresponents proves selectives i la provisió dels corresponents llocs de treball.  
Segona. Efectes  
El present decret tindrà efectes des de l'endemà de ser publicat en el Diari Oficial de la Comunitat Valenciana.  
València, 23 d'abril de 2010  
El president de la Generalitat,  
FRANCISCO CAMPS ORTIZ  
El conseller d'Educació,  
ALEJANDRO FONT DE MORA TURÓN